Mi-t id yusa umersul, yenna-as : « uɣal ar bab-ik, u steqsi-t acu ay d lɣerḍ n tlawin i ijerḥen ifassen-nnsent. Mass-iw, s tidet, Issen nncub nnsent ». (50) yenna-asent : « acu ay-d lqesdnnkent mi tebɣam-t Yusef » ? nnant : « ḥaca Ṛebbi, ur nufi ɣuṛ-s tuccḍa ». Tenna-d tmeṭṭut n umḍebber : « tura, ad tban tidet. D nek it-yebɣan, mad netta, d bab n tidet ». (51) « Akka, iwakken ad iẓer ur texdiɛeɣ ara s tuffra. Ṛebbi ur inehhu ara nncub n lxeyyan.(52) Ur ttzekkiɣ iman-iw. Tanefsit, d tidet, tezzuɣuṛ ar tuccḍa, siwa ma lḥun Mass-iw. Mass-iw, s tidet, yettsemmiḥ, yettḥunnu ». (53) Inna ugellid : « awit-tt-id ɣuṛ-i, d leɛatiq iw ». Mi is immeslay, yenna : « kečč, ass-a, nefka-ak adabu, laman ». (54) Inna : « wekkel-iyi ɣef lemxazen n tmurt, ad ḥadreɣ s tmusni ». (55) Akka ay Nesseqɛed Yusef di tmurt, ad izdeɣ anda is yehwa.